
เรื่อง   ประกาศใช้ราคากลางงานก่อสร้างของทางราชการ

ด้วย  เทศบาลตำบลหัวสำโรง อำเภอแปลงยาว จังหวัดฉะเชิงเทรา  จะดำเนินการจ้างโครงการก่อสร้างระบบประปาหมู่บ้าน แบบผิวดินขนาดใหญ่มาก แบบไม่เต็มระบบ  โดยทำการก่อสร้างถังน้ำใสขนาด ๑๐๐  ลูกบาศก์เมตร และหอถังสูง ขนาด ๔๕ ลูกบาศก์เมตร พร้อมโรงสูบน้ำ  รวมทั้งงานระบบการจ่ายน้ำ  และงานไฟฟ้า บริเวณเทศบาลหลังใหม่ หมู่ที่ ๑  ตำบลหัวสำโรง  ราคากลางของงานจ้าง  ๑,๙๕๑,๗๐๐.- บาท  (หนึ่งล้านเก้าแสนห้าหมื่นหนึ่งพันเจ็ดร้อยบาทถ้วน)  รายละเอียดตามแบบเทศบาลกำหนด
ดังนั้น เพื่อให้การปฏิบัติเป็นไปตามมติคณะรัฐมนตรี เมื่อวันที่ ๑๓ มีนาคม ๒๕๕๕ และแนวทางการเปิดเผยรายละเอียดค่าใช้จ่ายเกี่ยวกับการจัดซื้อจัดจ้างราคากลางประกอบมติคณะรัฐมนตรีเมื่อวันที่ ๓๐ ธันวาคม ๒๕๕๗  และการคำนวณราคากลาง (ฉบับแก้ไขปรับปรุง) ของคณะกรรมการป้องกันและปราบปรามการทุจริตแห่งชาติ (ปปช.) เทศบาลตำบลหัวสำโรง   จึงประกาศใช้ราคากลางงานจ้างของทางราชการโครงการดังกล่าวข้างต้น เพื่อเป็นราคากลางในการจัดซื้อจัดจ้าง   รายละเอียดตามแบบกำหนดราคากลางแนบท้ายประกาศนี้

 จึงประกาศให้ทราบโดยทั่วกัน

ประกาศ  ณ วันที่   ๑๖  เดือน  มิถุนายน  พ.ศ. ๒๕๖๐


		(นายทวีศักดิ์   ชโนเมธาภรณ์)
             นายกเทศมนตรีตำบลหัวสำโรง

